**VEDTÆGTER**

**§ 1 Navn**

Organisationens navn er HI. HI er en organisation for ledende medarbejdere i Idræts-, Kultur- og Fritidssektoren. HI’s hjemsted er den kommune, i hvilken sekretariatet er beliggende. Pt Solrød Kommune

**§ 2 Formål**

HI’s formål er at varetage medlemmernes faglige løn- og ansættelsesmæssige og organisatoriske interesser

**§ 3 Medlemmerne**

**1.**

Som medlemmer optages:

Ledende medarbejdere i Idræts- Kultur- og Fritidssektoren, samt den til enhver tid af Generalforsamlingen valgte formand

**2.**

Kun medlemmer er valgbare og har stemmeret i organisationens anliggender jævnfør dog § 3 stk. 4.

**3.**

Udmeldelse kan ske med en måneds varsel til udgangen af en kontingentperiode. Udmeldelse skal være skriftlig og sendes til organisationens sekretariat

**4.**

Et medlem, der betaler reduceret kontingent i henhold til § 4 sk. 1, kan ikke vælges til Forretningsudvalget, som områdeformand eller områdenæstformand

**§ 4 Kontingent**

**1.**

Det årlige kontingent fastsættes af Hovedbestyrelsen for det kommende år. Det årlige kontingent følger kalenderåret. Præmien til den obligatoriske gruppelivsforsikring, opkræves sammen med kontingentet

Efterlønsmodtagere, pensionister, samt passive medlemmer betaler reduceret kontingent, som ligeledes fastsættes af Hovedbestyrelsen plus præmie til den obligatoriske gruppelivsforsikring i dennes løbetid (pt. 67 år) og herefter kontingent

**2.**

I tilfælde af konflikt, hvor HI udbetaler støtte til konfliktramte, kan midlerne hertil opkræves hos de medlemmer, der er i arbejde, gennem et ekstraordinært konfliktkontingent. Hovedbestyrelsen fastsætter kontingentstørrelse og opkrævningstidspunkt

**3.**

Intet medlem er økonomisk forpligtet med andet end sit kontingent. Intet medlem har krav på nogen del af organisationens formue

**§ 5 Overenskomster**

Hovedbestyrelsen godkender eller forkaster overenskomstfornyelser

**§ 6 Organisation**

HI’s virksomhed udøves gennem:

1. **Generalforsamlingen**

Generalforsamlingen består af organisationens medlemmer og er organisationens øverste myndighed

1. **Hovedbestyrelsen**

Hovedbestyrelsen er organisationens øverste myndighed mellem generalforsamlingerne

Hovedbestyrelsen består af:

* Forretningsudvalget
* Områdeformændene
* Seniorudvalgsformanden

1. **Forretningsudvalget**

Forretningsudvalget varetager organisationens daglige drift.

Forretningsudvalget består af:

* Foreningens formand
* Foreningens næstformand
* 1 formand valgt blandt formændene fra de geografiske områder
* 2 øvrige medlemmer

I tilfælde af, at et medlem udtræder af Forretningsudvalget, udpeger Hovedbestyrelsen et forretningsudvalgsmedlem (udpeges indtil næste Generalforsamling)

1. **Områder**

Organisationen er geografisk opdelt i områder med hver sin områdeledelse. Området består af medlemmer i det pågældende område.

Områderne vælger hvert år inden den ordinære Generalforsamling, blandt områdets medlemmer, en områdebestyrelse bestående af mindst 3 personer

Områdeformanden indtræder i hovedbestyrelsen og varetager kontakten mellem medlemmerne og Hovedbestyrelsen.

De valgte områdeformænd vælger i blandt sig en repræsentant til Forretningsudvalget. Valget skal ske inden afholdelse af den årlige ordinære Generalforsamling.

Medlemmer på Færøerne og Grønland refererer direkte til Forretningsudvalget

**§7 Generalforsamlingen**

1.

Generalforsamlingen er den øverste myndighed i alle HI’s anliggender

2.

Adgang til Generalforsamlingen har:

1. Medlemmer
2. De af Forretningsudvalget indbudte gæster

3.

Ordinær Generalforsamling afholdes hvert år i april kvartal.

Der indkaldes gennem bekendtgørelse i HI’s medlemsblad eller ved direkte skriftlig henvendelse til hvert medlem senest 50 dage før mødets afholdelse.

4.

Enhver Generalforsamling er beslutningsdygtig, når indkaldelse og dagsorden er bekendtgjort på lovlig måde.

5.

Forslag der ønskes behandlet på den ordinære Generalforsamling, skal være sekretariatet i hænde senest 40 dage før. Forslag til personvalg, skal være sekretariatet i hænde senest 20 dage før afholdelse.

6.

Generalforsamlingens dagsorden skal mindst indeholde:

1. Valg af dirigent
2. Aflæggelse af organisationens årsberetning til efterretning.

2.a Kort orientering fra de geografiske områder v/områdeformændene

1. Fremlæggelse af organisationens reviderede årsregnskab til godkendelse
2. Indkomne forslag
3. Fremlæggelse af næste års totalbudget til orientering, herunder orientering om næste års kontingent.

6 Valg af:

Formand (lige år)

Næstformand ulige år

1 forretningsudvalgsmedlem (ulige år)

1 forretningsudvalgsmedlemmer (lige år)

Formanden vælges for 5 år i 2019, herefter igen for 4 år ad gangen og i lige år.

Øvrige vælges for 2 år

Samtidig meddeles det Generalforsamlingen hvilken områdeformand der er valgt til Forretningsudvalget

Ligeledes orienteres om, hvem der som formand for Seniorudvalget indtræder

i hovedbestyrelsen

7. Valg af statsautoriseret/registreret

Revisor

1. Eventuelt

**§ 8**

Ekstraordinær generalforsamling kan afholdes når:

* 1/3-del af hovedbestyrelsen beslutter det, eller mindst 100 af medlemmerne begærer det, eller generalforsamlingen beslutter det.

Enhver begæring om ekstraordinær generalforsamling skal være ledsaget af en motiveret dagsorden.  
  
Ekstraordinær generalforsamling indkaldes med brev til alle medlemmer med så lang et varsel som muligt – dog mindst med 14 dages varsel. Den skal være afholdt senest 60 dage efter, at beslutningen er truffet, eller begæring herom er modtaget i sekretariatet.

Der føres en protokol over vedtagne beslutninger på den ordinære og de ekstraordinære generalforsamlinger. Protokollen underskrives af dirigenten og har hermed juridisk gyldighed.

**§ 9 Seniorudvalget**

1. Medlemmer af HI, der er overgået til efterløn eller pension, og som betaler reduceret kontingent overføres til seniorudvalget
2. Seniorudvalgsmedlemmer vælger formand og næstformand og et udvalgsmedlem på det årlige møde, der afholdes i tilknytning til, og før HI’s generalforsamling. Valgene er for to år og afholdes således, at der vælges formand og udvalgsmedlem i ulige år og næstformand i lige år.
3. Seniorudvalgets formand er medlem af hovedbestyrelsen

**§ 10 Tegningsret**

Organisationen tegnes overfor 3. mand af formand samt et medlem af forretningsudvalget, dog ved køb, salg eller pantsætning af fast ejendom af den samlede Hovedbestyrelse. Forretningsudvalget kan meddele prokura.

**§ 11 Vedtægtsændringer**

Ændringer af nærværende vedtægter kan vedtages på såvel ordinære, som ekstraordinære generalforsamlinger efter herom rettidig fremsat forslag, såfremt flere end 2/3-dele af de afgivne gyldige stemmer er for. Forslag om vedtægtsændringer kan ikke sendes til urafstemning

**§ 12 HI’s opløsning**

Såfremt en ordinær eller ekstraordinær generalforsamling med flere end 2/3 af de afgivne stemmer gyldige stemmer beslutter, at HI skal opløses, skal forretningsudvalget inden 30 dage foranledige afholdt urafstemning om sagen. Urafstemning afgøres ved alm. flertal

Ved HI’s fusion med en anden organisation træffer hovedbestyrelsen beslutning om anvendelse af HI’s formue.

Ved HI’s opløsning etableres en formueforvaltning med formålet at yde støtte til uddannelse rettet mod organisationens hidtidige medlemmer. Hovedbestyrelsen træffer beslutning om formueforvaltningens administration.

Hovedbestyrelsen kan ikke træde tilbage, før forhold omkring formue m.m. er effektueret.

**§ 13**

Nærværende vedtægter træder i kraft umiddelbart efter vedtagelsen

**Vedtaget på Generalforsamlingen 15. maj 2019**